টেকনাফে দেশীয় তৈরী পিস্তল ও ইয়াবাসহ ৪ জনকে আটক করেছে বর্ডার গার্ড ব্যাটালিয়ন(বিজিবি)। ২৬ ফেব্রুয়ারি সাড়ে ১১ টার দিকে পানবাজারের ইব্রাহীম সিকদারের স’মিল থেকে তাদেরকে আটক করা হয়। টেকনাফ ৪২ বিজিবির অধিনায়ক লে.কর্নেল আবুজার আল জাহিদ জানান,তাদের কাছ থেকে ১৩লাখ ৪৪ হাজার ৩’শ টাকা মূল্যমানের ৪,৪৮৪ পিস ইয়াবা ট্যাবলেটও ১টি দেশীয় তৈরী পিস্তলসহ তাদেরকে আটক করে। ধৃতরা হচ্ছে, টেকনাফ সদর ইউনিয়নের কচুবনিয়া এলাকার মোঃ ইব্রাহিম শিকদারের ছেলে মোঃ হারুন (৩৪), মিয়া হোসেনের ছেলে মোঃ নুর হোসেন (৩৫), মৃত পেটান আলীর ছেলে মোঃ ফরিদ আলম (৪০), বিজিবির অধিনায়ক আরো বলেন, কয়েকজন সন্ত্রাসী ও ইয়াবা পাচারকারীরা ইব্রাহিম শিকদারের স’ মিলে কাঠের দোকানে অবৈধ অস্ত্র ও ইয়াবা ট্যাবলেট মজুদ করা হয়েছে এমন সংবাদে অভিযান চালায়। ধৃতদের বিরুদ্ধে সংশ্লিষ্ট ধারায় মামলা রুজু করা হয়েছে। অপরদিকে পুলিশ থানা পুলিশ ৩ হাজার পিস ইয়াবাসহ ইয়াছমিন নামে এক যুবতীকে আটক করে। সে টেকনাফ সদর ইউনিয়নের কচুবনিয়া এলাকার নূরুল আমিনের মেয়ে। বুধবার রাতে এসআই সানাউলের নেতৃত্বে একদল পুলিশ টেকনাফ কচুবনিয়া এলাকায় অভিযান চালিয়ে ৩ হাজার পিস ইয়াবাসহ তাকে আটক করা হয়। উদ্ধার ইয়াবার আনুমানিক মূল্য ১২ লাখ টাকা বলে জানান। টেকনাফ মডেল থানার ওসি আতাউর রহমান খোন্দকার জানান, উদ্ধার ইয়াবাসহ আটক নারীর বিরুদ্ধে থানায় মাদক আইনে মামলা করা হয়েছে বলে জানিয়েছেন।